สถาบันยุโรปสนใจเข้าลงทุนหุ้นไทยเพิ่ม
ตลาดหลักทรัพย์เผยผลสำเร็จการไปโรดโชว์ ที่ลอนดอน ประเทศอังกฤษ มีผู้ลงทุนสถาบันชั้นนำในยุโรปเข้าร่วมรับฟังข้อมูล 44 ราย จาก 26 กองทุนชั้นนำในยุโรปแสดงความเชื่อมั่นในศักยภาพทั้งด้านเศรษฐกิจ การเมือง การลงทุน และให้ความสนใจที่จะเข้ามาลงทุนในตลาดหุ้นไทยเพิ่มมากขึ้น&nbsp;นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย เผยถึงผลการไปโรดโชว์ร่วมกับกระทรวงการคลัง บริษัทหลักทรัพย์ทิสโก้ จำกัด และ Deutsche Bank พร้อมบริษัทจดทะเบียนชั้นนำ10 แห่ง เพื่อร่วมให้ข้อมูลแก่ผู้ลงทุนสถาบันชั้นนำในยุโรปในงาน "DBTisco Access Thailand 2010" เมื่อวันที่ 12-13 ก.ค. 2553ว่าได้รับผลตอบรับเป็นอย่างดีจากกลุ่มผู้ลงทุนสถาบันในยุโรป โดยตลาดหลักทรัพย์ฯ และบริษัทจดทะเบียนไทยได้พบกับผู้ลงทุนที่มีความคุ้นเคยกับการลงทุนในประเทศไทย และมีโอกาสให้ข้อมูลแก่ผู้ลงทุนโดยตรง ทำให้เกิดความสนใจที่จะลงทุนเพิ่มขึ้น&nbsp;ทั้งนี้นาย เอกนิติ นิติทัณฑ์ประภาส โฆษกกระทรวงการคลัง ได้นำเสนอข้อมูลภาวะเศรษฐกิจไทยในระยะสั้นและในระยะยาว โดยเน้นให้เห็นถึงศักยภาพที่โดดเด่นของธุรกิจในระยะยาว 5 ประเภทของประเทศไทย ได้แก่ ธุรกิจภาคบริการ ธุรกิจภาคการท่องเ
15 ก.ค. 2553

ตลาดหลักทรัพย์เผยผลสำเร็จการไปโรดโชว์ ที่ลอนดอน ประเทศอังกฤษ มีผู้ลงทุนสถาบันชั้นนำในยุโรปเข้าร่วมรับฟังข้อมูล 44 ราย จาก 26 กองทุนชั้นนำในยุโรปแสดงความเชื่อมั่นในศักยภาพทั้งด้านเศรษฐกิจ การเมือง การลงทุน และให้ความสนใจที่จะเข้ามาลงทุนในตลาดหุ้นไทยเพิ่มมากขึ้น นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย เผยถึงผลการไปโรดโชว์ร่วมกับกระทรวงการคลัง บริษัทหลักทรัพย์ทิสโก้ จำกัด และ Deutsche Bank พร้อมบริษัทจดทะเบียนชั้นนำ10 แห่ง เพื่อร่วมให้ข้อมูลแก่ผู้ลงทุนสถาบันชั้นนำในยุโรปในงาน "DBTisco Access Thailand 2010" เมื่อวันที่ 12-13 ก.ค. 2553ว่าได้รับผลตอบรับเป็นอย่างดีจากกลุ่มผู้ลงทุนสถาบันในยุโรป โดยตลาดหลักทรัพย์ฯ และบริษัทจดทะเบียนไทยได้พบกับผู้ลงทุนที่มีความคุ้นเคยกับการลงทุนในประเทศไทย และมีโอกาสให้ข้อมูลแก่ผู้ลงทุนโดยตรง ทำให้เกิดความสนใจที่จะลงทุนเพิ่มขึ้น ทั้งนี้นาย เอกนิติ นิติทัณฑ์ประภาส โฆษกกระทรวงการคลัง ได้นำเสนอข้อมูลภาวะเศรษฐกิจไทยในระยะสั้นและในระยะยาว โดยเน้นให้เห็นถึงศักยภาพที่โดดเด่นของธุรกิจในระยะยาว 5 ประเภทของประเทศไทย ได้แก่ ธุรกิจภาคบริการ ธุรกิจภาคการท่องเที่ยว ธุรกิจภาคเกษตรกรรม อุตสาหกรรมรถยนต์ และธุรกิจเกี่ยวกับการขนส่ง 
นอกจากนั้นนายจรัมพรยังแสดงให้เห็นถึงศักยภาพของบริษัทจดทะเบียนด้านผลการดำเนินงาน รวมทั้งความคืบหน้าในด้านต่าง ๆ อาทิ การพัฒนาผลิตภัณฑ์เพื่อการลงทุน และบริการใหม่ๆ ในตลาดหลักทรัพย์ฯ ความคืบหน้าโครงการเชื่อมโยงการซื้อขายของกลุ่มตลาดหลักทรัพย์อาเซียน (ASEAN Linkage) รวมทั้งการปฏิรูปตลาดหลักทรัพย์ฯ และทิศทางการพัฒนาตลาดในอนาคต ซึ่งผู้ลงทุนสถาบันให้ความสนใจและเห็นว่าการปฏิรูปตลาดหลักทรัพย์ฯ เป็นไปในทิศทางเดียวกันกับตลาดหลักทรัพย์ในหลายประเทศทั่วโลก และเชื่อว่าจะก่อให้เกิดประสิทธิภาพในการให้บริการแก่ผู้ลงทุนมากขึ้น "ผู้ลงทุนต่างชาติ มีความเชื่อมั่นต่อศักยภาพของบริษัทจดทะเบียนไทย ซึ่งได้พิสูจน์ถึงความสามารถในด้านการบริหารที่มีความยืดหยุ่นสามารถเติบโตอย่างต่อเนื่องภายใต้ความผันผวนของปัจจัยภายในและภายนอกประเทศ แต่ผู้ลงทุนยังมีความกังวลเกี่ยวกับสถานการณ์การเมืองไทย ซึ่งหากบ้านเมืองกลับสู่ภาวะปกติ นอกจากจะได้ผู้ลงทุนเก่ากลับเข้ามาลงทุนแล้ว จะยังมีผู้ลงทุนรายใหม่ๆ ที่พร้อมจะเข้ามาลงทุนในประเทศเพิ่มเติม "นายจรัมพรกล่าว ขณะเดียวกันกระทรวงการคลังได้ร่วมเสนอแนะถึงภาคธุรกิจของประเทศที่น่าสนใจลงทุน ในรูปแบบของการลงทุนโดยตรงสำหรับผู้ลงทุนต่างชาติ ไม่ว่าจะเป็น ธุรกิจบริการ การท่องเที่ยวเกษตรกรรม อุตสาหกรรมรถยนต์ และธุรกิจเกี่ยวกับการขนส่ง ทั้งนี้ ผู้ลงทุนสถาบันส่วนใหญ่ยังสนับสนุนให้มี การพัฒนาผลิตภัณฑ์ใหม่ๆ ให้เป็นทางเลือกกับผู้ลงทุนมากยิ่งขึ้น สำหรับบริษัทจดทะเบียนไทยที่ร่วมเดินทางไปครั้งนี้ประกอบด้วย  ธนาคารกรุงเทพ (BBL)ธนาคารกรุงศรีอยุธยา (BAY) บริษัททิสโก้ไฟแนนเชียลกรุ๊ป (TISCO) บริษัทปตท.(PTT) บริษัท ผลิตไฟฟ้าราชบุรีโฮลดิ้ง (RATCH) บริษัทไทยออยล์ (TOP) บริษัท ซีพี ออลล์ (CPALL) บริษัทเซ็นทรัลพัฒนา (CPN) บริษัทเจริญโภคภัณฑ์อาหาร (CPF) และ บริษัท ไมเนอร์ อินเตอร์เนชั่นแนล (MINT)ซึ่งเป็นตัวแทนกลุ่มธุรกิจที่มีศักยภาพการเจริญเติบโตสูง